
Vec: Správne konanie vo veci – žiadosť Nikolas Gujda, SNP 3398/69, 071 01 Michalovce o udelenie súhlasu k výrubu drevín na parcele č. 1260 v katastrálnom území Bežovce – začatie správneho konania.

· O z n á m e n i e  o začatí konania a  p o z v á n k a  na miestne šetrenie.

            Žiadosťou doručenou na Obecný úrad Bežovce dňa 09.07.2021 požiadal Nikolas Gujda, SNP 3398/69, 071 01 Michalovce o udelenie súhlasu k výrubu drevín – 3 ks smrek na parcele č. 1260 v katastrálnom území Bežovce. Dôvodom výrubu je skutočnosť, že stromy sú v blízkosti elektrického vedenia a susedovej strechy. Parcela je vo vlastníctve žiadateľa. Na výrub sa vyžaduje súhlas podľa § 47 ods. 3 zákona NR SR č. 543/2002 Z. z. o ochrane prírody a krajiny v znení neskorších predpisov (ďalej len „zákon o OPaK“). 

           Obec Bežovce ako príslušný orgán štátnej správy v prvom stupni vo veciach ochrany drevín podľa § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky a § 69 písm. d) až f) zákona o OPaK, oznamuje v súlade s ustanoveniami § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov, že uvedeným dňom bolo začaté konanie v predmetnej veci.

             Súčasne Obec Bežovce na základe preneseného výkonu štátnej správy ochrany prírody a krajiny zvoláva ústne pojednávanie spojené s miestnou obhliadkou, ktoré sa uskutoční
                                              dňa 17.08.2021  / utorok / o 1000hod.
so stretnutím na tvare miesta. Do uvedeného termínu začiatku obhliadky v zmysle § 82 ods. 7 zákona o OPaK je možné na základe písomného, alebo elektronického potvrdenia na Obec Bežovce prejaviť záujem byť účastníkom v začatom správnom konaní.
             Účastníci konania a dotknuté orgány štátnej správy v súlade s § 33 ods. 2 zákona č. 71/1967 Zb. o správnom konaní (správny poriadok) v znení neskorších predpisov, môžu pripomienky, námietky a stanoviská k predmetnému konaniu predložiť najneskôr na miestnom šetrení. Na neskôr podané pripomienky sa nebude prihliadať. Do dokladov možno nahliadnuť na Mestskom úrade v Sobranciach.

     Ak sa nechá niektorý z účastníkov konania zastupovať, musí predložiť jeho zástupca písomnú plnú moc s overeným podpisom toho účastníka konania, ktorý sa nechá zastupovať.
                                                                                                        MVDR. Luděk Hamšík v.r.
                                                                                                                      Starosta obce
Oznámenie sa doručí: Nikolas Gujda, SNP 3398/69, 071 01 Michalovce
Oznámenie sa zverejní: na internetovej stránke obce Bežovce: www.bezovce.sk

